section_heading: Karijera
paragraph_text: Debitirala je 1988. u čak četiri filma, među kojima je najpoznatiji „Opasne veze“ u kojem je nastupila u jednoj sceni u toplesu, zbog čega je imala problema s ogromnom pažnjom medija. Kasnije je uslijedila romatična krimi drama “Jedna žena, dva muškarca” u kojoj je Robert De Niro bio njen partner. No najveći uspjeh uslijedio je 1994. s kultnom krimi dramom „Pakleni šund“ za koju je nominirana za Zlatni globus i Oscara. Zanimljivo, redatelj Quentin Tarantino nije isprva htio nju u tom filmu nego Michelle Pfeiffer. Nakon ZF-a „Gattaca“ nanizala je par neuspješnih filmova koju je kritika dočekala na nož, kao što su „Batman i Robin“ te „Osvetnici“. Pošto je postala majka, uzela je par godina pauze od filma. Za TV dramu „Hysterical Blindness“ osvojila je Zlatni globus, a Tarantinov dvodijeli film „Kill Bill“ s njom je postao iznimno slavan.